ПРОТОКОЛ № 39
от заседание на Комисия по дисциплинарните производства
на Висшия съдебен съвет,
проведено на 29 октомври 2013 г.

Днес, 29 октомври 2013 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЮЛИЯ КОВАЧЕВА
			ЯСЕН ТОДОРОВ
								СВЕТЛА ПЕТКОВА										ГАЛЯ ГЕОРГИЕВА
							МИЛКА ИТОВА			
Отсъства: МИХАИЛ КОЖАРЕВ.

От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:
1. Предложение от Красимир Семов – председател на Районен съд гр. Монтана, за образуване на дисциплинарно производство и налагане на дисциплинарно наказание на Румен Петков – съдия Районен съд гр. Монтана. 

2. Заповед на Иво Радев – окръжен прокурор на Окръжна прокуратура гр. Плевен, с която, на основание чл. 327 от ЗСВ, е обърнато внимание на Красимир Кирилов – прокурор в Районна прокуратура гр. Никопол.

3. Заповед на Чанко Петков - председател на Районен съд гр. Карнобат, с която е наложено дисциплинарно наказание „забележка" на Златко Колев Костадинов - съдия в Районен съд гр. Карнобат.

4. Решение № 13326/15.10.2013 г. на ВАС – петчленен състав – ІІ колегия, с което оставя в сила решение 3116/05.03.2013 г., постановено по адм. дело № 317/2013 г. от ВАС, VІ-то отделение.

5. Проект на одитен доклад за извършен одит за съответствие при финансовото управление на Висшия съдебен съвет за периода 01.01.2012 г. до 31.12.2012 г.

6. Проект на Методика по приложението на принципа за случайно разпределение на делата в съдилищата.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:
- Предложение от Иван Калибацев – председател на Районен съд гр. Пловдив, за образуване на дисциплинарно производство и налагане на дисциплинарно наказание на Светлана Николова Неделева – съдия Районен съд гр. Пловдив. 

- Предложение от Галя Георгиева – Член на Висшия съдебен съвет и Комисия по дисциплинарните производства относно създаване на дирекция „Дисциплинарна дейност” в Администрацията на Висшия съдебен съвет.

По дневния ред

1. ОТНОСНО: Предложение от Красимир Семов – председател на Районен съд гр. Монтана, за образуване на дисциплинарно производство и налагане на дисциплинарно наказание на Румен Петков – съдия Районен съд гр. Монтана. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1 Предлага на Висшия съдебен съвет, съгласно предложението от Красимир Семов – председател на Районен съд гр. Монтана, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Румен Петков Петков – съдия в Районен съд гр. Монтана.
1.2 Копие от предложението да се изпрати на Комисия по предложенията и атестирането на съдии, прокурори и следователи на ВСС, за сведение.

2.ОТНОСНО: Заповед на Иво Радев – окръжен прокурор на Окръжна прокуратура гр. Плевен, с която, на основание чл. 327 от ЗСВ, е обърнато внимание на Красимир Любомиров Кирилов – прокурор в Районна прокуратура гр. Никопол.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение заповед № РД-04-97/15.10.2013 г. на Иво Радев – окръжен прокурор на Окръжна прокуратура гр. Плевен, с която, на основание чл. 327 от ЗСВ, е обърнато внимание на Красимир Любомиров Кирилов – прокурор в Районна прокуратура гр. Никопол и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
2.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС, за сведение.

3. ОТНОСНО: Заповед на Чанко Петков - председател на Районен съд гр. Карнобат, с която е наложено дисциплинарно наказание „забележка" на Златко Колев Костадинов - съдия в Районен съд гр. Карнобат.
			
		КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет да потвърди наложеното със Заповед № 242/29.07.2013 г. на Чанко Петков – председател на Районен съд - Карнобат дисциплинарно наказание „забележка” на Златко Колев Костадинов – съдия в Районен съд – Карнобат, на основание чл. 314, ал. 3 от ЗСВ.

4.ОТНОСНО: Решение № 13326/15.10.2013 г. на ВАС – петчленен състав – ІІ колегия, с което оставя в сила решение 3116/05.03.2013 г., постановено по адм. дело № 317/2013 г. от ВАС, VІ-то отделение.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема за сведение решенията на Върховния административен съд – Петчленен състав и на ВАС – Шесто отделение.
4.2. Решенията да се приложат към кадровото досие на магистрата.
4.3. Решенията да се изпратят на комисия по предложенията и атестирането на съдии, прокурори и следователи на ВСС, за сведение.

5.ОТНОСНО: Проект на одитен доклад за извършен одит за съответствие при финансовото управление на Висшия съдебен съвет за периода 01.01.2012 г. до 31.12.2012 г.
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение проект на одитен доклад за извършен одит за съответствие при финансовото управление на Висшия съдебен съвет за периода 01.01.2012 г. до 31.12.2012 г.

6.ОТНОСНО: Проект на Методика по приложението на принципа за случайно разпределение на делата в съдилищата.

	КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Приема за сведение проект на Методика по приложението на принципа за случайно разпределение на делата в съдилищата.
6.2. Решението да се изпрати на Комисията по предотвратяване и установяване на конфликт на интереси и взаимодействие с Инспектората към Висшия съдебен съвет.

7.ОТНОСНО: Предложение от Иван Калибацев – председател на Районен съд гр. Пловдив, за образуване на дисциплинарно производство и налагане на дисциплинарно наказание на Светлана Николова Неделева – съдия в Районен съд гр. Пловдив. 

	КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1 Предлага на Висшия съдебен съвет, съгласно предложението от Иван Калибацев – председател на Районен съд гр. Пловдив, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Светлана Николова Неделева - съдия в Районен съд гр. Пловдив. 
7.2 Копие от предложението да се изпрати на Комисия по предложенията и атестирането на съдии, прокурори и следователи на ВСС, за сведение.

8.ОТНОСНО: Предложение от Галя Георгиева – Член на Висшия съдебен съвет и Комисия по дисциплинарните производства относно създаване на дирекция „Дисциплинарна дейност” в Администрацията на Висшия съдебен съвет.

	КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Одобрява предложението от Галя Георгиева – Член на Висшия съдебен съвет и Комисия по дисциплинарните производства относно създаване на дирекция „Дисциплинарна дейност” в Администрацията на Висшия съдебен съвет.
8.2. Изпраща предложението на посочените адресати.

				                   ПРЕДСЕДАТЕЛ: /П/
                                                                                                     ВАСИЛ ПЕТРОВ